google/wiki40b huggingface dataset:
Rokua nacionalinis parkas

Rokua geoparkas

Rokua nacionalinis parkas yra Rokua geoparko dalis. Jis užima didelę dalį teritorijos ir tai yra pirmasis UNESCO geoparkas Suomijoje bei šiauriausias geoparkas pasaulyje. Geoparkai kuriami teritorijose, kuriose pasižymi ryškus geologinis kraštovaizdis, todėl ledynmečio suformuotas Rokua tapo geriausiu pirmuoju pasirinkimu Suomijoje. Rokua geoparkas yra nutolęs 200 km į pietus nuo poliarinio rato, įkurtas tarp Oulu ir Kajanio miestų. 
Rokua Geoparko administracija artimai bendradarbiauja su vietinėmis mokyklomis ir kitomis švietimo institucijomis. Vyksta paskaitos ir praktiniai užsiėmimai vietiniams mokytojams bei moksleiviams, siekiant šviesti žmones apie UNESCO geoparkų tinklą. 2015 metais buvo įkurtos penkios geoparko mokyklos.
Taip pat Rokua geoparkas bendradarbiauja su vietinėmis verslo įmonėmis ir šiuo metu 40 vietinių įmonių skelbiasi kaip UNESCO geoparko įmonės.

Rokuanvaros kalva

Rokuanvaros kalva iškilo kaip sala virš vandens po ledynmečio. Sudaryta daugiausia iš smėlio, sala buvo veikiama oro ir vandens. Smėlio kopos dabar yra uždengtos miškais. Šioje teritorijoje Rokuanvaros kalva dalis yra 20 km ilgio ir 5 km pločio ozas. Taip pat smėlio kopos yra virš pelkių plotų, todėl teritorijoje matoma daug pelkių.

Syvydenkaivo dauba

Syvydenkaivo dauba yra viena giliausių termokarstinių daubų Suomijoje. Taip pat tai yra didžiausia plotu termokarstinė dauba Suomijoje. Tirpdamas ledynas skilinėjo į luitus, o tekėjęs tirpsmo vanduo plukdė daug nešmenų, kurie užklojo ledo luitus. Klimatui atšilus, ledo luitai ištirpo, o jų vietoje liko daug daubų ir duburių.

Pokivaros kalva

Pokivaros kalva yra aukščiausia Rokua viršūnė (194,2 m virš jūros lygio). Anksčiau tai buvo puiki vieta gaisrų stebėjimui. 1936 metais buvo pastatytas bokštas, o gaisro prižiūrėtojai buvo iki 1975 metų. Dabar šis bokštas nebetaikomas jo tikrajai paskirčiai ir yra renovuotas tris kartus, paskutinė renovacija vyko 2013 metų pavasarį. Aukščiausia bokšto vieta yra prieinama tik su gidu.

Augalija

Rokua augalija negausi ir neturtinga. Didesnė įvairovė gali būti daubose ir pietiniuose šlaituose veikiant saulės spinduliams. Auga paprastasis čiobrelis, spanguolės, mėlynės, kiaulpienės, vaistinė baltašaknė, šilinė viksva. Šiaurės elniai nelaikomi teritorijoje 150 metų, todėl kerpės auga netrukdomai, o ypač elninė šiurė, kurios nenuvalgo šiaurės elniai. Elninė šiurė yra pagrindinė augalijos danga nacionaliniame parke, kurio vienas iš tikslų saugoti ne tik kraštovaizdį, bet ir šią samaną.
Krokinis minkštenis

Biologija

Termofilinė rūšis. Parazituoja ant pūvančios medienos, sukelia baltąjį gyvų medžių kamienų šerdies puvinį. Vaisiakūniai vienmečiai, kempiniškai mėsingi, išauga vasarą ar ankstyvą rudenį. Stambūs, ryškiai oranžinės spalvos.
Auga pavieniui ant gyvų ir negyvų lapuočių medžių, ypač ant senų stambių ąžuolų, dažniausiai gana aukštai nuo žemės. Pasitaiko ant virtuolių ar stuobrių senuose plačialapių lapuočių miškuose ir parkuose.

Populiacija Lietuvoje

1992 m. krokinis minkštenis įrašytas į Lietuvos raudonąją knygą.
Lietuvoje aptiktas 21 radavietėje. Gausesnės populiacijos Punios šile (Alytaus rajone), Kauno ąžuolyne ir Gojaus miške (Prienų rajone).
Strømsgodset IF

Istorija

Klubas įkurtas 1907 m.
Nidos sklandymo mokykla

Nidos sklandymo mokykla veikė 1933–1939 m.
Kauno apylinkių Pažaislio kalvos jau nebetenkino sklandytojų, todėl 1933 m. sklandymo mokykla buvo perkelta į Nidą, kur aukštos kopos, ir pučiant rytų vėjui, susidaro tinkamas skriejimui šlaito antvėjis. Atvykę sklandytojai savo jėgomis montavo angarą, statė valgyklą, mokyklos pastatą. Sklandymo mokyklos auklėtiniai naudodavosi tuo metu aukščiausia Kuršių nerijos kopa, kuri dabar ir vadinasi Sklandytojų kopa. Ji yra antra kopa už Parnidžio kopos Kaliningrado srities link. Čia buvo pagrindinė Lietuvos sklandytojų vasaros stovyklavietė.
1933 m. rugpjūčio 30 d. mokyklos instruktorius Gregorius Heidrikis (Gregorius Radvenis) pasiekė pirmąjį Lietuvos išsilaikymo ore rekordą. Jis be nusileidimo skriejo 3 val. 10 min. O 1933 m. rugsėjo 3 d. Nidos sklandymo mokykla buvo oficialiai atidaryta. Po dešimties dienų, pučiant rytų vėjui, Bronius Oškinis sklandytuvu T-1 įvykdė „C” piloto normatyvus. Tuo būdu jis tapo pirmas šį piloto vardą įgijęs Lietuvoje.
1935 m. birželio 5 d. naudodamasis audros frontu sklandytojas Jonas Pyragius atliko pirmąjį perskridimą – sklandytuvu iš Nidos į Palangą (75 km).
1979 m. ant buvusio angaro pamatų pastatyta arka, žyminti buvusios sklandymo mokyklos vietą. 1998 m., pažymint sklandymo mokyklos 65 metų jubiliejų, atidengtas paminklinis akmuo lietuvių ir vokiečių sklandytojams. Buvusią sklandymo mokyklos vietą galima pasiekti pasukus nuo kelio, vedančio link Parnidžio kopos.
Laukžemės II kapinynas

Kapinynas

Įrengtas atskiroje, apie 100 m skersmens ir 2–3 m aukščio lėkštašlaitėje kalvelėje, kurią iš rytų pusės juosia bevardis upeliukas, o iš vakarų ir šiaurės pusių – mišku apaugusios, šiek tiek pelkėtos daubos. Teritorija dirvonuoja, vietomis iškasinėta duobėmis, šiaurės rytinėje dalyje apaugusi pušynu. Jos pietiniu pakraščiu praeina kelias Laukžemė–Būtingė.
Teritorijos plotas – 0,531 ha.
1,7 km į vakarus – šiaurės vakarus yra pirmasis Laukžemės kapinynas, 2,8 km į pietryčius – Medomiškių (Laukžemės) kapinynas.

Tyrimai

2011 m. kapinyną išaiškino ir žvalgė Klaipėdos universiteto Baltijos regiono istorijos ir archeologijos institutas (archeologinės ekspedicijos vadovas Vykintas Vaitkevičius).
Kapinyne ištirtas 10 m² plotas, rasta pavienių archeologinių radinių iš suardytų griautinių žmonių kapų: geležinis įmovinis ietigalis lapo formos plunksna, žalvarinės suktos antkaklės fragmentas, bronzinė grandelė.
Anksčiau kapinyno teritorijoje buvo rastas geležinis įmovinis kirvis, kurį saugo Kretingos muziejus.
Datuojamas I tūkstantmečiu.
2014 m. birželio 12 d. registruotas nekilnojamųjų kultūros vertybių registre.
Gustaw Lutkiewicz

Biografija

Gimė 1924 m. birželio 29 d. Kaune. 1949 m. baigė Varšuvos teatro mokyklą. 1949-1960 m. vaidino Lodzės naujajame teatre. 1961-1963 m. Varšuvos dramos teatre. 1963-1969 m. vaidino Varšuvos Z. Hubnerio teatre. 1969-1974 m. vaidino Varšuvos nacionaliniame teatre. Suvaidino keliose dešimtyse įvairių filmų ir TV serialų. Už vaidybą apdovanotas įvairiais Lenkijos valstybiniais apdovanojimais. Žmona aktorė Wiesława Mazurkiewicz.
Diredava

Istorija

Diredava įkurta 1902 m. nutiesus Adis Abebos–Džibučio geležinkelį.
Lukas Artimavičius

Karjera

Karjera prasidėjo FK Tauras Tauragė. Po to persikėlė į FK Atlantas Klaipėda. Dar vėliau FK Utenis. 
Daugiau galimybių pasireikšti turėjo žaisdamas FC Stumbras.
2018 m. grįžo į FK Atlantas Klaipėda, tačiau klubui patekus į finansinę duobę nutraukė sutartį ir perėjo į FK Jonava.

Rinktinės

Žaidė už jaunimo rinktines (U-19 ir U-21). 
Yra žaidęs už Lietuvos rinktinę. 2018 m. liepos 8 d. draugiškose rungtynėse (rezervinė komanda)susitiko su Šri Lankos rinktine. Jose buvo užfiksuotos lygiosios. O antrose rungtynėse, įvykusiose 2018 m. liepos 11 d. Lietuvos B rinktinė nugalėjo varžovus 2-0, o įvarčiais pasižymėjo Laurynas Stonkus ir Lukas.
Kiriu

Istorija

Kiriu nuo seno garsėjo kaip šilkaverpių auginimo ir šilko gamybos centras.
Baodzi

Istorija

Miestas kūrėsi prie šiaurinio šilko kelio, kuris ėjo Veihės slėniu. 1937 m. Baodzi pasiekus geležinkeliui, jis tapo pramoniniu centru.
Šiaulių universiteto Gamtos mokslų fakulteto Botanikos sodas

Šiaulių universiteto Botanikos sodas - Šiaulių universiteto padalinys, jauniausias bei mažiausias plotu Botanikos sodas Lietuvoje. Sodo plotas - 8,86 ha. Įkurtas 1997 m. Šiaulių pedagoginio instituto Agrobiologinės stoties bazėje.
Skyriai: Augalų sistematikos ir Arboretumas. Juose kaupiamos augalų kolekcijos. Gausios rododendrų, taip pat dekoratyvinių, vaistinių ir vietinių augalų kolekcijos. Botanikos sode auginami beveik 2000 rūšių ir veislių augalai. Mokslinių tyrimų pagrindinės sritys - Bioįvairovės tyrimai in situ ir ex situ; Dekoratyvinių ir kitų ekonomiškai svarbių augalų introdukcija bei aklimatizacija. Sodas bendradarbiauja su pasaulio botanikos sodais (~500), vykdo sėklų mainus, kaupia auginamų augalų sėklų fondą.
Nuo 2003 metų BGCI (Botanic Gardens Conservation International) ir Planta Europa narys; Lietuvos universitetų botanikos sodų asociacijos (LUBSA) narys. Prie sodo veikia Šiaulių universiteto Botanikos sodo draugų klubas.
Atviras lankytojams nuo balandžio iki spalio mėnesio darbo dienomis. Lankymas nemokamas. Teminės ekskursijos yra mokamos.
Adresas: Paitaičių g. 4, LT-77175, Šiauliai.

Istorija

1962 m. buvo įsodintas vaismedžių sodas, Biologinės stoties teritorija apsodinta 2-3 eilių medžių ir krūmų juostomis. Įkurtas Kolekcinis skyrius. Augalų įsigyta iš Vilniaus botanikos sodo, Dotnuvos žemdirbystės mokslinio tyrimo instituto, Vilniaus šiltnamių.
Šiaulių pedagoginio instituto (ŠPI) Agrobiologijos stoties bazėje – ŠPI edukaciniame ir gamtosauginiame padalinyje 1997 metais rugsėjo 1 dieną doc. K. K. Vilkonio pastangomis įkurtas Šiaulių universiteto Botanikos sodas. Agrobiologinės stoties pavadinimas pakeistas į Botanikos sodo.
Kristina Buožytė

Biografija

Paauglystėje vaidino Klaipėdos jaunimo teatre. 2001–2005 m. studijavo kino režisūrą Lietuvos muzikos ir teatro akademijoje, 2008 m. baigė magistro studijas. Tais pačiais metais apdovanota Sidabrine gerve už geriausią filmą („Kolekcionierė“).
Elías Viñoles

Karjera

Elias pradėjo lankyti vaidybos pamakas sulaukęs dešimties. Jo pirmas debiutas televizijoje buvo pauglių muilo operoje "Rebelde Way", bet čia jis suvaidino tik epizodinį vaidmenį. O pirmas vaidmuo filme "Familia Rodante", 2004 metais.
2005 m., jis suvaidino pirmają rimtą Bruno Sampardi rolę seriale "1/2 Falta". 2006 m., suvaidino José Fernández personažą telenovelėje "Sos mi vida" su Natalia Oreiro ir Facundo Arana. Vaidindamas šiame seriale gavo Clarin Award apdovanojimą.
2006 m. gavo pirmąjį pagrindinį vaidmenį: Romeo, seriale "Romeo y Julieta" pagal William Shakespeare'o dramą "Romeo ir Juliette".
2008 m. vėl gavo vieną iš pagrindinių vaidmenų telenovelėje "Atraccion x 4"su Luisana Lopilato, Camila Bordonaba ir Rodrigo Guirao Díaz. Šiame seriale įrašė dvi savo dainas ir nusufilmavo jų vaizdo klipuose.
Taip pat gavo vaidmenį filmę "Toda la Gente Sola", kuris pasirodys 2009 m.
Darkiemis

Ekonomika

Nuo XIX a. vidurio mieste veikė 3 spaustuvės, geležies liejykla, mašinų dirbtuvės, dideli vandens malūnai, elektros lentpjūvė. 1880 m. prie malūno užtvankos pastatyta nedidelė hidroelektrinė, o miestelis tapo pirmuoju Rytų Prūsijos miestu, kurio gatves 1886 m. apšvietė elektra. 2000 m. hidroelektrinė vėl pradėjo veikti.
Mieste gyvuoja spausdintinių plokščių, automobilių žvakių gamyba, maisto (sviestas, sūris) pramonė.

Lietuviai

Oficialios statistikos duomenimis, 1825 tik 15 % Darkiemio apylinkių gyventojų priskirti lietuviams. Paskutinės pamaldos lietuvių kalba laikytos 1890 m.
Rietavo savivaldybė

Savivalda

Savivaldybės atstovaujamoji valdžia – Rietavo savivaldybės taryba, vykdomoji valdžia – Rietavo savivaldybės administracija.
Petras Nadzeika

Petras Nadzeika (1901 m. kovo 26 d. Nedzingėje, Alytaus raj. – 1928 m. vasario 23 d. Uleikiškėse, prie Liškiavos) – Lietuvos savanoris, partizanas.

Biografija

1918 m. išėjo į Lietuvos kariuomenę savanoriu, kovojo prieš bolševikus ir lenkus, iki 1922 m. partizanavo lenkų užnugaryje. Dalyvavo steigiant Perlojos respubliką, nuo 1925 m. – Lietuvos socialdemokratų partijos Perlojos organizacijos narys.
1927 m. rugsėjo 9 d. – plečkaitininkų surengto Alytaus sukilimo dalyvis. Sukilimui pralaimėjus, emigravo į Lenkiją. 1927 m. lapkričio 5 – 6 d. Rygoje dalyvavo Lietuvos socialdemokratų organizacijos užsienyje konferencijoje. Gabendavo per sieną nelegalią socialdemokratų literatūrą. Kartu su bičiuliu J. Miškiniu žuvo susišaudyme su pasienio policija.
Taller in More Ways

Albumo istorija

2005 m. Dallas Austin sukūrė dainą naujam „Sugababes“ albumui „Push the Button“. Daina debiutavo pirmoje vietoje JK, tai buvo ketvirtasis singlas, pasiekęs #1, taip pat pirmasis singlas, kuris Airijoje užėmė #1. Šio singlo kopijų JK buvo parduota daugiau nei 300 000, o paskui buvo nominuotas „BRIT Awards“ apdovanojimui kaip „Geriausias britų singlas“. Taip pat daina pasiekė pirmąją vietą Austrijoje, Naujoje Zelandijoje, ir šis singlas yra geriausiai pasirodęs „Sugababes“ singlas Australijoje, kuris pasiekė #3 ir tapo platininiu, kai buvo parduota 100 000 singlo kopijų. „Push the Button“ taip pat tapo populiariausia grupės daina Jungtinėse Amerikos Valstijose.
2005 m. spalio 16 d. „Taller in More Ways“ tapo pirmuoju grupės albumu, kuris pasiekė JK topų pirmąją vietą. Po sėkmingo pirmojo singlo išleidimo, „Sugababes“ išleido antrą jį singlą „Ugly“. 2005 m. gruodžio 21 d. oficialiai buvo pranešta, kad Buena paliko grupę „Sugababes“. Priežastis, kodėl Mutya paliko grupę, yra grynai asmeniška, tačiau Mutya vis tiek liks gera draugė su Keisha Buchanan ir Heidi Range.
Amelle Berrabah prisijungė prie grupės gruodžio pabaigoje. Prieš prisijungimą prie „Sugababes“, Berrabah buvo įkūrusi grupę „Boo2“ su savo seserimi Samiya.
Trečiasis singlas iš albumo buvo iš naujo perrašyta daina „Red Dress“, kuri buvo išleista 2006 metų pradžioje. Singlas debiutavo ketvirtoje vietoje JK tope. Berrabah perrašė 3 dainas iš albumo, ir kartu su kitomis „Sugababes“ narėmis parašė dainą naujai išleistam „Taller in More Ways“ albumo versijai.
2006 m. „Taller in More Ways“ tapo platininiu, buvo parduota daugiau nei 1 milijonas albumo kopijų visoje Europoje. Paskutinis singlas iš albumo buvo „Follow Me Home“, išleistas tik JK.
Tarašo gynyba

Variantai

Kai žaidžiama Tarašo gynyba, baltieji dažniausiai stengiasi fianketuoti savo baltalaukį rikį didinant spaudimą juodųjų izoliuotam d5 pėstininkui.
Tuzla

Istorija

Pirmą kartą paminėta 950 m. kaip Vengrijos valdomas regionas. Vėliau buvo vadinama Soli, kas bosniškai reiškia „druskos“. Dabartinis pavadinimas turkiškai reiškia „druskų vieta“.
Faraono kariuomenė (filmas)

Turinys

Kentukio valstija, JAV pilietinio karo metai. Filmas prasideda Saros Anders dukters laidotuvių scena. Moters vyras išėjo į karą Konfederacijos kariuomenės pusėje ir moteris liko su paaugliu sūnumi. Naktį po laidotuvių Šiaurės kariuomenę palaikantys žmonės iškasa mergaitės palaikus ir įpykusi motina palaidoja ją savo kieme.
Po keleto dienų Andersų namuose pasirodo Šiaurės kariuomenės karių būrys, turintis įsakymą konfiskuoti viską, ką ras jos namuose. Darant kratą vienas iš kareivių nukrinta nuo kopėčių ir sunkiai susižaloja. Būriui vadovaujantis kapitonas Abstonas nusprendžia keletą dienų palaukti, kol šis pasijus geriau. Nors moteris ir kareiviai neslepia vienas kitam priešiškumo ir neapykantos, jie priversti leisti laiką kartu. Kapitonas, pats buvęs fermeris, bando pagelbėti Sarai ūkio darbuose, taip tarsi mėgindamas kompensuoti netektį, kurią jie patys ir sukelia. Aiškėja, kad kareiviai nėra dalyvavę mūšiuose, kad į kariuomenę atėjo turėdami pačius įvairiausius tikslus, o kapitonui vis sunkiau suvaldyti vyrus, ypač Rodį, vienintelį turintį kovinės patirties. Bijodama dėl savo ir sūnaus gyvybės, Sara slapčia nusiunčia jį pas vietinį kunigą, kad šiam praneštų apie apylinkėse pasirodžiusius jankius...
Jaromeržas

Istorija

Istoriniame Jaromeržo senamiestyje žmonės apsigyveno daugiau nei prieš tūkstantmetį. XI a. pirmoje pusėje Pšemislidų dinastijos princas pastatė tvirtovę, kurią pavadino Jaroměř (liet. Jaromeržas). Valdant Bohemijos karaliui Otokarui I-ajam, gyvenvietei suteiktas karališko miestelio statusas. 1780–1787 m., valdant imperatoriui Juozapui II-ajam, kairiajame Elbės upės krante buvo pastatyta Pleso karališkoji tvirtovė. Vėliau miestelis buvo pervadintas į Josefstadt (liet. Juozapo miestelis). 1948 m. pervadintas į Josefov ir galiausiai į Jaroměř.
Vokiečiai sudarė gyventojų mažumą. 1938 m. įtrauktas į Sudetų kraštą. Iki 1945 m. priklausė Bohemijos ir Moravijos protektoratui.
Hasus TSU FC

Istorija

Klubas įkurtas prie Taivano Sporto Universiteto ir jį atstovauja elito diviziono pirmenybėse.
Ilgiai (Lenkija)

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

Pavadinimo kilmė

Kaimo pavadinimas kilo dėl jo ištęsto išsidėstymo vienoje gatvės pusėje.
Cukrinis koltas

Turinys

Roko, turintis pravardę „Žmogus su dviem veidais“, sulaukia seklio Alano Pinkertono prašymo ištirti būrio kareivių dingimo aplinkybes. Kadangi Roko jaučiasi patenkintas savo dabartiniu gyvenimu, pasiūlymą atmeta, tačiau vėliau, išgirdęs, kad Pinkertonas žuvo, persigalvoja. Pasivadinęs daktaru Kuperiu jis vyksta į Gyvačių slėnį, kur tikisi rasti visus atsakymus...
Šeras (upė)

Turizmas

Didžioji Šero slėnio dalis įeina į Luaros slėnio turistinį maršrutą. Prie upės stovi kelios viduramžiais pastatytos pilys, iš kurių žymiausia Šenonso pilis (Château de Chenonceaux).
1960 m. vykdant Turo urbanizacinį projektą apie 5 km ilgio upės vaga buvo pasukta per 500 metrų į šiaurę.
Prancūzijos užjūrio departamentas

Prancūzijos užjūrio departamentas (pranc. département d’outre-mer, DOM), kitaip Prancūzijos užjūrio regionas (pranc. Région d'outre-mer) – Prancūzijos Respublikos teritorija, buvusi kolonija, turinti specialų statusą. Tai – aukščiausio administracinio lygmens Prancūzijos užjūrio valda. Žemesniam lygmeniui atstovauja Prancūzijos užjūrio bendrijos.
Šis administracinio vieneto tipas egzistuoja nuo 1946 m., jie buvo vadinami departamentais, bet Prancūzijos decentralizacijos politikos metu 1982 m. jiems suteiktas regionui būdingas statusas. Nepaisant to, terminas „užjūrio regionas“ oficialiai nebuvo vartojamas iki 2003 m. kovo 28 d. konstitucijos. Kol kas jis nėra plačiai įsitvirtinęs ir dabar.
Kaip integrali Prancūzijos dalis, jie siunčia atstovus į Prancūzijos parlamentą, Senatą, į Europos Parlamentą, naudoja eurą kaip savo valiutą.
Čaubisi radžja

Istorija

Iki XVIII a. pabaigos šis regionas vystėsi visiškai savarankiškai, nors kartais buvo priklausomas nuo Katmandu slėnio dinastijų. Laikoma, kad Ličhavų dinastijos valdovas Manadeva iš Slėnio, V a. pabaigoje valdė šias teritorijas. Vėliau, XV a., Malų dinastijos valdovas Jakšia Mala irgi kontroliavo šias teritorijas.

Paharių įsigalėjimas

Nuo maždaug XV a. į šį kraštą iš vakarų (Baisi radžja regiono) veržėsi indoarijai, save vadinę khasi (pahariai)). Jie pamažęle įsigalėjo magarų žemėse, o jų dinastijos keitė vietines magarų dinastijas. Viena įtakingiausių dinastijų buvo Senų dinastija iš Čhitaurgarho (Radžastanas). Ji įsigalėjo Rišinnge, Giringe, vėliau Palpoje. 1560 m. susikūrė khasių karalystė Gorkha.
Taip paharių invazijos metu regione sukūrė daug smulkių valstybių, kurių priskaičiuojamos 24. Iš čia ir kilo regiono pavadinimas.
Valstybės buvo šios: Gorkha, Lamdžungas, Tanahu, Kaski, Nuvakotas, Dhoras, Satahunas, Garahunas, Rišingas, Ghiringas, Pajunas, Parbatas, Galkotas, Palpa, Gulmi, Argha, Khančis, Musikotas, Isma, Dhurkotas, Badžhangas, Bhirkotas, Pjuthanas ir Butvalis. Dauguma jų iš dalies atitinka dabartinių Nepalo rajonų teritorijas ir pavadinimus.
Laikoma, kad tuo metu stipriausia karalystė buvo Palpa, o jos karalius buvo visos konfederacijos vadas. Palpos valdovas Mani Mukunda Senas 1521-22 m. kovojo su Katmandu slėniu ir laikinai buvo sukūręs imperiją, kuri driekėsi nuo Kali upės (dabartinė Vakarinė Nepalo riba) iki Tistos upės (Sikime).

Regiono įjungimas į Nepalą

XVIII a. viduryje vienos iš karalysčių, – Gorkha, – valdovas Prithvi Narajanas (valdė 1743–1775) pradėjo Nepalo valstybės kūrimą. Jis užėmė didelę dalį regiono karalysčių, o galiausiai ir Katmandu slėnį. Šio miestas Katmandu tapo Nepalo sostine. Jo artimiausi įpėdiniai užkariavo visą Čaubisi radžja, Baisi radžja, Kumaono, Gharvalio, Sikimo regionus. Taip buvo sukurtas Didysis Nepalas.
Zimbabvė

Pavadinimo kilmė

Šalies vardas šonų kalba reiškia „dideli akmeniniai namai“ (dzimba-dza-mabwe).

Pabėgėliai iš šalies

Ekonomikos nuosmukis ir politiniai persekiojimai privertė didelę dalį šalies gyventojų persikelti gyventi į kaimynines šalis. Skaičiuojama apie 3,4 milijonai pabėgėlių 2007 m. Iš jų apie 3 milijonus persikėlė į pietinę Afriką ir Botsvaną.

Zimbabvės sportas

Populiariausia sporto šaka Zimbabvėje yra futbolas. Tarp daugumos baltaodžių gyventojų populiarūs regbis ir kriketas. Vasaros olimpinėse žaidynėse šalies sportininkai yra laimėję 8 medalius – vieną žolės riedulio ir 7 plaukimo rungtyse.
Zimbabvės futbolo federacija buvo įkurta 1965 m. ir nuo to laiko yra FIFA narė. Zimbabvės vyrų futbolo rinktinė FIFA reitinge 2012 m. gruodį buvo 98-ta. 1995 m. ekipa buvo pasiekusi 40-tą reitingo vietą.
Biharis

Biharis Lalas (hindi बिहारी  = Bihārī; 1595–1663 m.) – Indijos poetas, priskiriamas hindi vėlyvųjų viduramžių literatūros (kitaip rītikāl) laikotarpiui.
Gimė Gvalijore, brahmano ir kšatrijų žmonos šeimoje, vėliau persikėlė į Orčhą (dab. Madhja Pradešas). Ten jis mokėsi pas žymų poetą Kešavdasą. Vedęs Biharis persikėlė į Mathurą. Ten poetas gavo progą susitikti su Mogolų imperatoriumi Šachu Džahanu ir jam paliko įspūdį. Tada Biharis persikėlė į Agrą, mokėsi persų kalbos, sutiko žymų poetą Rahimą. Vėliau Biharį pas save pasikvietė Ambero valdovas Džai Singhas I. Ten jis sukūrė savo žymiausią kūrinį Satasaī (सतस​ई). Mirus žmonai, poetas pasuko bhakto keliu ir iki mirties gyveno Vrindavane.
Biharis rašė bradžo kalba, jo kūriniuose vyravo Krišnos ir Radhos meilės motyvai. Poetas vertinamas už itin išraiškingą, puošnią poetinę stilistiką.
Arvydas Ambrasas

Biografija

Studijavo Vilniaus dailės institute, sirgo leukemija, mirė būdamas vos 23-ejų metų amžiaus.
Elgin Baylor

Biografija

Elginas Beiloras gimė 1934 m. rugsėjo 16 d. Vašingtone. Ėjo į Spingarno vidurinę mokyklą, tačiau nepradėjo žaisti krepšinio iki 14 m. Nors koledžai buvo pasirengę jį priimti nepaisant odos spalvos, tačiau tai padaryti jiems trukdė Elgino pažymiai. Įstojo į Idaho koledžą ir žaidė futbolą bei krepšinį (pelnydavo 31,3 taškus per rungtynes). Universitetui uždraudus gauti dvi stipendijas persikėlė į Sietlo universitetą, tačiau dėl perėjimo nežaidė metus. Antraisiais metais (1957–1958 m.) buvo išrinktas antru geriausiu pagal pelnomus taškus šalyje (32,5 taškai per rungtynes). Nors universitetas pagal žiniasklaidos vertinimus buvo tik 18 šalyje, tai nesutrukdė jam patekti į NCAA finalus, kuriuose pralaimėta Kentukio universitetui 72-84.
Nors universitete jam buvo likę mokytis metai E. Beilorą 1958 m. NBA naujokų biržoje pirmuoju šaukimu pakvietė Minneapollis „Lakers“ klubas. 1958–1959 m. klubas atsigavo ir pateko į NBA finalus, kuriuose nusileido Boston „Celtics“ klubui. 1959 m. išrinktas NBA metų naujoku. 1959–1960 m. sezone „Lakers“ klubas iš Mineapolio persikėlė į Los Andželą. 1965 m. balandžio 3 d. patyrė kelio traumą po kurios nebebuvo toks greitas ir vikrus. Nors po šios traumos jau buvo atsigavęs ir beveik sugrįžęs į buvusią prieš traumą formą 1970-71 m. sezone sužaidęs 2 rungtynes jis patyrė Achilo kulno traumą. 1971–1972 m. sezone sužaidęs 9 rungtynes pasitraukė iš profesionalaus sporto.
1974 m. tapo Naujojo Orleano „Jazz“ komandos vyr. trenerio asistentu, o nuo 1976 m. gruodžio buvo jos vyr. treneris. Šioje komandoje dirbo iki 1978–1979 m. sezono. Nuo 1986 m. dirba Los Angeles „Clippers“ komandos krepšinio operacijų prezidentu.